OBH 2009/2000.
Az állampolgári jogok országgyűlési biztosának jelentése
Ügyintéző: Tomolák Katalin

	Az Alkotmány 2. § (1) bekezdésében deklarált jogállamiság elvéből eredő tisztességes eljáráshoz való joggal összefüggésben visszásságot okoz, ha az eljáró területi gyermekvédelmi szakszolgálat által őrzött iratok gondatlan kezelés folytán elvesznek. 
	Panaszos az Országgyűlési Biztosok Hivatalához intézett beadványában sérelmezi, hogy tanulmányai folytatásához és munkaviszony létesítéséhez elengedhetetlenül szükséges iratait (bizonyítványait) a szakszolgálat nem tudja részére kiadni, az elveszett iratok pótlása komoly anyagi problémát jelent számára. 
	A rendelkezésemre álló iratokból megállapítottam, hogy a szakszolgálat beismerve hibáját, az elveszett iratok pótlólagos beszerzését, illetve a már beszerzett iratok költségeinek megtérítését magára vállalta.
	Mindezek alapján megállapítható, hogy a panaszosnak az Alkotmány 2. § (1) bekezdésében deklarált jogállamiság elvéből eredő tisztességes eljáráshoz való joga ugyan sérült, azonban a szakszolgálat megkeresésünktől függetlenül  felajánlotta és magára vállalta a hiányzó iratok pótlólagos beszerzését, illetve a beszerzéssel kapcsolatosan felmerülő költségek megtérítését, így az eljárásával előidézett visszásságot orvosolta.

Budapest, 2000. június 27.

Gönczöl Katalin